Et bilde som inneholder stearinlys, appelsin

Automatisk generert beskrivelse

    Ål kyrkjelege fellesråd

**Møtebok**

**ÅL KYRKJELEGE FELLESRÅD**

**Møte 03.12.2024**

**Møtestart: kl 18.00 Ål kyrkjekontor**

**Møteslutt: kl 19.50**

**Til stade:**

**Medlemer:** Liv A. Solberg(Leveld), Inger Haug(Leveld), Frøydis Stoveland Dekko (Torpo), Kari Kristine Flatland (Torpo), Ingrid K. Hajem (Ål), Audun Vestenfor (Ål), Kristoffer Lønning Tørresen (setteprost), Solveig Løkensgard Arnegard (komm.repr)

**Varamedlem:** Marianne Laa (Ål), Wenche Skår-Ekse (Ål).

Inger Elise Kaslegard (vara Leveld) var innkalla og møtte med talerett, men ikkje stemmerett etter som faste medlemer var på plass.

**Andre:** Anne Gerd Jorde, sekretær

**Forfall:** Anne Kjersti Frøyen (Ål), Arild Øystese Hansen (Ål),

SAKSLISTE:

FR-sak 38/24: Godkjenning av referat frå møtet 05.11.24 og innkalling 03.12.24

FR-sak 39/24: Investeringsbudsjett 2024

FR-sak 40/24: Økonomisk statusrapport per 15.11.24

FR-sak 41/24: Oppsett over budsjettpostar frå 2025

FR-sak 42/24: Investeringsfond

FR-sak 43/24: Val av leiar og nestleiar i kyrkjeleg fellesråd 2025

FR-sak 44/24: Storleik på disposisjonsfond

FR-sak 45/24: Telefongodtgjering

FR-sak 46/24: Sluttrekneskap namna minnelund Ål kyrkjegard

FR-sak 47/24: Orienteringssaker

**FR-sak 38/24: GODKJENNING AV MØTEPROTOKOLL FRÅ MØTE 05.1124**

**OG MØTEINNKALLING 03.12.2024**

**Saksdokument:**

1.Møtebok frå møtet 05.11.2024

Dokumentet ligg ved saka.

**Saksopplysningar:**

Møtebok frå møtet i Ål kyrkjeleg fellesråd i møte 05.11.2024 vert lagt fram for eventuelle korrigeringar og til godkjenning.

Møteinnkallinga for møtet 03.12.2024 er lagt fram for godkjenning.

**Framlegg til vedtak:**

Ål kyrkjeleg fellesråd godkjenner møteboka frå 05.11.2024

Innkallinga til møtet 03.12.2024 blir godkjent.

**Ål kyrkjelege fellesråd i møte 03.12.2024**

**VEDTAK :**

Ål kyrkjeleg fellesråd godkjenner møteboka frå 05.11.2024

Innkallinga til møtet 03.12.2024 blir godkjent.

**FR-sak 39/24: INVESTERINGSBUDSJETT 2024**

**Saksopplysningar:**

Under revidering av rekneskap for 2023, kom revisjonen om merknad om at det ikkje var lagt inn budsjett i alle kolonnane. Det kan sjå ut som det ikkje har vore laga investeringsbudsjett dei siste åra. Det er derfor viktig å få vedteke eit investeringsbudsjett for 2024 sjølv om året snart er omme. Då vil vi unngå merknad på dette for 2024 rekneskapen.

**Økonomi:**

Ansvar 32 er Ål kyrkjegard, teneste 43 er kyrkjegard og prosjekt 13 er minnelund.

|  |  |  |  |  |  |
| --- | --- | --- | --- | --- | --- |
| **Art** | **Ansvar** | **Teneste** | **Prosjekt** | **Tekst** | **Budsjett 24** |
| 02700 | 32 | 43 | 13 | Kjøp av tenester | 22 000 |
| 02750 | 32 | 43 | 13 | Nybygg og anlegg | 1 168 205 |
|  |  |  |  |  | **1 190 205** |
|  |  |  |  |  |  |
| 07290 | 32 | 43 | 13 | Mva komp.invester | 250 000 |
| 08450 | 32 | 43 | 13 | Invest.tilskot kommunen | 118 000 |
| 09500 | 32 | 43 | 13 | Bruk av bundne fond | 822 205 |
|  |  |  |  |  | **1 190 205** |

**Konsekvensar for barn og unge:**

Ingen.

**Konsekvensar for miljøet:**

Ingen

**Drøfting:**

Budsjettet vart noko detaljert i summane ettersom det bundne fondet hadde ein urund sum.

**Framlegg til vedtak:**

Følgjande investeringsbudsjett for 2024 vert vedteke:

|  |  |  |  |  |  |
| --- | --- | --- | --- | --- | --- |
| **Art** | **Ansvar** | **Teneste** | **Prosjekt** | **Tekst** | **Budsjett 24** |
| 02700 | 32 | 43 | 13 | Kjøp av tenester | 22 000 |
| 02750 | 32 | 43 | 13 | Nybygg og anlegg | 1 168 205 |
|  |  |  |  |  | **1 190 205** |
|  |  |  |  |  |  |
| 07290 | 32 | 43 | 13 | Mva komp.invester | 250 000 |
| 08450 | 32 | 43 | 13 | Invest.tilskot kommunen | 118 000 |
| 09500 | 32 | 43 | 13 | Bruk av bundne fond | 822 205 |
|  |  |  |  |  | **1 190 205** |

**Ål kyrkjelege fellesråd i møte 03.12.2024**

**VEDTAK:**

Følgjande investeringsbudsjett for 2024 vert vedteke:

|  |  |  |  |  |  |
| --- | --- | --- | --- | --- | --- |
| **Art** | **Ansvar** | **Teneste** | **Prosjekt** | **Tekst** | **Budsjett 24** |
| 02700 | 32 | 43 | 13 | Kjøp av tenester | 22 000 |
| 02750 | 32 | 43 | 13 | Nybygg og anlegg | 1 168 205 |
|  |  |  |  |  | **1 190 205** |
|  |  |  |  |  |  |
| 07290 | 32 | 43 | 13 | Mva komp.invester | 250 000 |
| 08450 | 32 | 43 | 13 | Invest.tilskot kommunen | 118 000 |
| 09500 | 32 | 43 | 13 | Bruk av bundne fond | 822 205 |
|  |  |  |  |  | **1 190 205** |

**FR-sak 40/24: ØKONOMISK STATUSRAPPORT PER 25.11.24**

**Saksdokument:**

1. Utskrift frå rekneskap 25.11.2024
2. FR- sak 31/24

Dokument 1 ligg som vedlegg

**Saksframlegg:**

Fellesrådet ønska i novembermøtet og få ny statusrapport for driftsrekneskapen i desembermøtet. Bakgrunnen var blant anna at det var mange inntekstpostar som ikkje var kome inn og noko usikkert om enkelte tal. Særleg var det diskusjon om 450 000 kr som skulle koma frå kommunen til investeringar kvart år, var inni det vi hadde fått eller ikkje. Vi mangla også ein del andre inntekter.

Etter ein grundig gjennomgang av tilskot dei siste åra frå kommunen, har økonomisjefen i kommunen funne ut at vi ikkje har fått overført desse 450 000 kr. Det viser seg at dette tilskotet som har vore lagt inn i drift siste åra, for året 2022 og 2023 var teke ut og slege saman til ei utbetaling i 2022 til namna minnelund på ål kyrkjegard. Eit vedtak i kommunen i 2021 seier at dette skal inn att som årleg tilskot frå 2024. Dette har dotte ut når budsjettet for 2024 vart lagt.

Administrasjonen i kommunen har nå lagt dette inn i ei politisk sak for budsjettjustering 2024 som kjem opp i formannskapet 2. desember og i kommunestyret 19. desember.

I FR- sak 31/24 vart ein del postar kommentert så viser til sak frå november 2024.

**Økonomi:**

Alt tilskotet frå kulturdirektoratet på prosjektet Folkemusikk og gudsteneste er nå kome.(art 18100)

Det er sendt ut festeavgift i november og tidlegare i november låg det ute krav på nærare 300 000 kr i fakturerings systemet. Ein del av dette er kome inn før rapporten 25.11 vart teke ut. (art 16300)

Art 17050 Refusjon frå kyrkja sentralt er budsjettert med 82 000 kr. Dette er refusjon for kontorhjelp til prosten. Dette beløpet er lovd frå bispekontoret, men ennå ikkje utbetalt.

**Konsekvensar for barn og unge:**

Ingen

**Konsekvensar for miljø:**

Ingen

**Drøfting:**

Dersom dei 450 000 kr som nå er lagt inn i kommunen sitt budsjettjusteringsforslag blir vedteke, så er det håp om at vi kan balansere rekneskapen 2024. Det er halde att på ein del vedlikehaldskostnader denne hausten då det har vore usikre tider i samband med desse 450 000 kr som var lagt i vårt budsjett, men ikkje mottek. Nå kan det sjå ut som dette løyser seg.

**Framlegg til vedtak:**

Økonomisk statusrapport per 25.11.2024 blir teke til orientering.

**Ål kyrkjelege fellesråd i møte 03.12.2024**

**VEDTAK:**

Økonomisk statusrapport per 25.11.2024 blir teke til orientering.

**FR-sak 41/24: OPPSETT OVER BUDSJETTPOSTAR 2025**

**Saksframlegg:**

Budsjett og rekneskap er delt inn slik:

Art – dei postane som de får på rekneskapsrapportane med tekst som fastløn, matvarer osv

Ansvar – her er det i kyrkja i Ål delt opp med mange ansvar: administrasjon, Ål kyrkje, Leveld kyrkja, Torpo kyrkje, Vats fjellkyrkje, Ål kyrkjegard, Leveld kyrkjegard, Torpo kyrkjegard, diakoni, trusopplæring, kyrkjemusikk, anna kyrkjeleg arbeid og fleire.

Teneste

41 – administrasjon

42 – kyrkjer

43 – kyrkjegard

44 – kyrkjeleg arbeid

Prosjekt – minnelund, folkemusikk og gudsteneste og mange andre

Dette betyr at kvar faktura som skal konterast må setjast på artskonto, eit av ansvara og teneste. Prosjekt trengs ikkje på. Kjem det ein faktura på til dømes lyspærer eller stearinlys, så må ein finne ut kva kyrkje dette skal brukast til eller om det skal fordelast på dei ulike kyrkjene. Det same gjeld gudstenesteannonsar eller utstyr til kyrkjegardane. Ofte har fellesutgifter vorte del 25% Torpo, 25% Leveld og 50% Ål eller berre etter kva det kostar dei ulike plassane. Dette krev ein del arbeid ved kontering av fakturaer.

Kyrkjeverja foreslår å forenkle dette til å ha eit ansvar som heiter kyrkjene i Ål og eit som heiter kyrkjegardane i Ål.

Eit anna område er diakoniarbeidet. Kvar bygd har sitt eige diakonibudsjett og eiga bankkonto (Leveld, Torpo og Ål). Når fakturaer blir betalt i fellesrådet som til dømes annonser for formiddagstreff, så blir den betalt av fellesrådet sin konto og etterpå overført frå diakonien i den enkelte bygd til fellesrådet. Dette krev overføring ved kvar faktura som ikkje blir direkte betalt frå diakonikontoen. I tillegg får ikkje kyrkja momsrefusjon for det som blir ført i diakonirekneskapen fordi eininga blir for liten til å oppnå den grensa som er for momsrefusjon. Med andre ord taper kyrkja nokon pengar på dette.

Ved å ta alt diakoniarbeidet inn i fellesrådsrekneskapen med eiga prosjektnummer for Leveld diakoni, eit for Torpo diakoni og eit anna for Ål diakoni, kan ein få ut rapportar og oversikt over kva som blir brukt på det enkelte diakonirekneskapen og overføre dette til eigne bundne fond ved årsavslutning. Det er også mogleg å behalde bankkontoane og overføre til eller frå desse ved årsslutt. Dette er berre rekneskapsmessig endringar og vil ikkje ha noko å seia for arbeidet.

**Økonomi:**

Ved å leggja diakonirekneskapen som eit prosjekt inn i fellesrådet sitt budsjett og rekneskap, kan ein få momsrefusjon også på utgifter til diakoni.

**Konsekvensar for barn og unge:**

Ingen

**Konsekvensar for miljø:**

Ingen

**Drøfting:**

Endring av ansvarskontoar

Ved å redusere ansvarskontoane til å gjelde kyrkjene i Ål og kyrkjegardane i Ål vil ein redusere noko kontorarbeid ved kontering av fakturaer. På den andre sida vil ein ikkje kunne ta ut rapportar form kvar enkelt kyrkje eller kyrkjegard.

Diakoniarbeidet inn i fellesrådsrekneskapen

Fordelen er blant anna å få momsrefusjon samt at det blir mykje mindre overføringar mellom bankkontoar. Det vil i utgangspunktet ikkje vera noko ulempe etter som rekneskapen vil vera som nå og kan til ei kvar tid rapporterast på kvart diakoniarbeid i kvar bygd. Overføring til bunde fond, eventuelt til eiga bankkonto skjer då berre ved årsavslutning og ikkje for kvar faktura som blir betalt av fellesrådet.

Ein annan fordel er at det er mogleg å ta ut rekneskapsrapport på alt diakoniarbeidet i Ål kommune når alt er ført i fellesrådet. Frå før ligg lønsutgifter blant anna inne i fellesrådsbudsjettet. Vi veit det kjem ny rapportering til kyrkja sentralst frå 2026, men vi veit ennå ikkje kva som blir krevd for å få tilskot. Når vi har samla alle utgifter, kan ein enkelt ta ut rekneskapsraport mot ein elles må hente opplysningar frå fleire rekneskap.

**Framlegg til vedtak:**

1. Ansvar 22 Ål kyrkje, 23 Leveld kyrkje og 24 Torpo kyrkje blir erstatta av eit ansvar som heiter kyrkjene i Ål.
2. Ansvar 32 Ål kyrkjegard, 33 Leveld kyrkjegard og 34 Torpo kyrkjegard, blir erstatta av eit ansvar som heiter kyrkjegardane i Ål
3. Det blir oppretta 3 nye prosjektnummer i rekneskapen (Leveld diakoni, Torpo diakoni og Ål diakoni). Budsjett og rekneskap for diakoni blir ført inn i fellesrådet sitt budsjett og rekneskap med eigne prosjektnummer.

**Ål kyrkjelege fellesråd i møte 03.12.2024**

**VEDTAK:**

1. Ansvar 22 Ål kyrkje, 23 Leveld kyrkje og 24 Torpo kyrkje blir erstatta av eit ansvar som heiter kyrkjene i Ål.
2. Ansvar 32 Ål kyrkjegard, 33 Leveld kyrkjegard og 34 Torpo kyrkjegard, blir erstatta av eit ansvar som heiter kyrkjegardane i Ål
3. Det blir oppretta 3 nye prosjektnummer i rekneskapen (Leveld diakoni, Torpo diakoni og Ål diakoni). Budsjett og rekneskap for diakoni blir ført inn i fellesrådet sitt budsjett og rekneskap med eigne prosjektnummer.

Overføring til bundne fond og til eiga bankkonto skal skje ved årsavslutning.

**FR-sak 42/24: INVESTERINGSFOND**

**Saksdokument:**

1. Note 4 for Årsrekneskap for Ål kyrkjelege fellesråd

**Saksopplysningar:**

Det har vorte stilt spørsmål frå fellesrådsmedlemer om Ål kyrkjeleg fellesråd burde ha eit investeringsfond. I følgje økonomisjefen i kommunen er det mogleg å avsette midlar som står att på investeringar som er ferdige og som kommunen ikkje har hatt låneopptak på, på eit ubunde investeringsfond.

Note 4 frå rekneskapsavslutninga for 2023 for fellesrådet viser at det står att 160 673,28 kr etter at nytt tak vart lagt på kyrkjekontoret. Desse pengane er ikkje lånefinansiert i kommunen og kan derfor setjast til eit ubunde investeringsfond. Eit slik fond kan brukast til å dekke meirutgifter på andre investeringsprosjekt.

**Økonomi:**

Ingen økonomiske konsekvensar utanom at vi kan samle denne type avsetningar på investering på ein plass.

**Konsekvensar for barn og unge:**

Ingen

**Konsekvensar for miljøet:**

Ingen

**Drøfting:**

Dette fondet kan blant anna brukast når eit meirforbruk på minnelunden utover det som vart innvilga frå kommunen som ekstratilskot, skal dekkast.

**Framlegg til vedtak:**

Det blir oppretta eit ubunde investeringsfond og fond 25501014 Nytt tak kyrkjekontoret med rest 160 673,28 kr blir overført til dette fondet.

**Ål kyrkjelege fellesråd i møte 03.12.2024**

**VEDTAK:**

Det blir oppretta eit ubunde investeringsfond og fond 25501014 Nytt tak kyrkjekontoret med rest 160 673,28 kr blir overført til dette fondet.

**FR -sak 43/24: VAL AV LEIAR OG NESTLEIAR TIL FELLESRÅDET 2025**

**Saksframlegg:**

Det skal veljast leiar og nestleiar i fellesrådet før 1. januar kvart år. Det er mogleg med gjenval. Rådet sjølv kjem med framlegg.

**Framlegg til vedtak:**

Ingen framlegg til vedtak.

**Ål kyrkjelege fellesråd i møte 03.12.2024.2024**

**VEDTAK:**

Anne Kjersti Frøyen er valt som leiar og Frøydis Stoveland Dekko er valt som nestleiar.

Valet gjeld frå 1. januar 2025.

**FR -sak 44/24: STORLEIK PÅ DISPOSISJONSFOND**

**Saksframlegg:**

Det har kome spørsmål frå fellesrådet om kor stort eit disposisjonsfond bør vera. Tidlegare kyrkjeverje i Ål meiner at tilrådingar om dette har vore på 10-12% av årlege driftskostnadar.

Konsulent i KA som er stilt same spørsmål, seier at det er vanskelege å fastslå ein eksakt prosentdel, men at gjennomsnittet ligg på ca 14 % på landsbasis.

Disposisjonsfond er eit ubunde driftsfond som skal vera tilgjengeleg om uforutsette hendingar inntreff.

**Økonomi:**

For 2023 låg driftskostnadar for Ål kyrkjelge fellesråd mellom 8-9 millionar. Det tilseier at eit disposisjonsfond i Ål ikkje bør vera under 850 000 kr og helst bør vera rundt 1 mill.

Per dags dato er disposisjonsfondet på 102 228 kr.

**Konsekvensar for barn og unge:**

Ingen

**Konsekvensar for miljø:**

Ingen

**Drøfting:**

Eit disposisjonsfond er ei sikring for uforutsette utgifter. Pensjonspremien til KLP varierer ofte også mykje frå år til år og kan vera vanskeleg å budsjettere rett.

**Framlegg til vedtak:**

Kyrkjeleg fellesråd i Ål har som mål å opparbeide seg eit disposisjonsfond på omlag

1 mill. kr i løpet av 6-7 år.

**Ål kyrkjelege fellesråd i møte 03.12.2024**

**VEDTAK:**

Kyrkjeleg fellesråd i Ål har som mål å opparbeide seg eit disposisjonsfond på 10% av driftsbudsjettet i løpet av 6-7 år.

**FR -sak 45/24: TELEFONGODTGJERING**

**Saksframlegg:**

I februar 2024 gjekk Ål kyrkjekontor frå IKT Hallingdal som leverandør for data og telefoni, til Kyrkjepartner som er felles IKT-plattform for Den norske Kyrkja. Samtidig vart alle telefonar som stod på kontora på kyrkjekontoret avslutta. Det vart kjøpt inn ein mobiltelefon som er telefonen til kyrkjekontoret og som folk kan ringe inn på. Denne ligg på kontoret til sekretær eller andre tilsette om sekretær ikkje er på kontoret.

Dei fleste brukar nå sine eigne mobiltelefonar i arbeidet. Nokon syns dette er greitt og andre ville heller hatt tenestetelefon. Det kan sjå ut som det ikkje tidlegare har vore utbetalt telefongodtgjering til dei tilsette før.

Etter ei kontaktrunde til dei andre kyrkjekontora i Hallingdal viser det seg at det er store forskjellar på ei slik ordning.

1 kyrkjekontor har ingen ordning ennå, men jobbar med å få til ei ordning

1 kyrkjekontor har telefongodtgjering, men ikkje motteke satsar

1 kyrkjekontor har 900 kr i halvåret (dette er ikkje full stilling) maks 1 800 kr i året

1 kyrkjekontor har 300 kr per mnd x stillingsprosent maks 3 600 kr i året

1 kyrkjekontor har 366 kr per mnd x stillingsprosent maks 4 392 kr i året

Dette er maksbeløp utan å måtte skatte av det.

Når det gjeld dekking av telefonutgifter, kan dette gjerast på 3 ulike måtar

1. Tenestetelefon som også blir brukt privat og som det må skattast av
2. Tenestetelefon som ikkje blir brukt privat
3. Bruk av privat telefon med telefongodtgjering

Kyrkjekontora i Hallingdal dekkar i liten grad tenestetelefon som også blir brukt privat. Her vil det kunne bli ein del adminstrativt arbeid ved å trekke ut ulike ting som blir betalt via telefon i privat bruk. Ordning 2 og 3 er i bruk på dei fleste kontora.

**Økonomi:**

Det har ikkje legge inne i budsjettet dekking av telefonutgifter. Med ein sum på 350 kr i månaden for full stilling, vil dette bli ei utgift på om lag 30 000 kr i året.

**Konsekvensar for barn og unge:**

Ingen

**Konsekvensar for miljø:**

Ingen

**Drøfting:**

Kyrkjeverja vil leggja fram eit forslag til vedtak der ordning 2 og 3 blir nytta og at ordning 1 berre er i heilt spesielle høve. Grunnen til dette er å finne løysingar som skapar minst mogleg administrasjon.

Framlegget inneber at ordninga med dekking av telefonutgifter skal dekkast også for 2024 sjølv om dette ikkje ligg i budsjettet. Årsaken er at det frå februar 2024 berre har vore ein telefon tilgjengeleg på Ål kyrkjekontor og alle tilsette brukar i hovudsak sin eiga mobiltelefon i arbeidet.

**Framlegg til vedtak:**

1. Det blir innført dekking av telefonutgifter til dei tilsette som brukar privat mobil i arbeidet med kr 350 kr i månaden for full stilling. Summen blir justert etter stillingsprosent.
2. For dei som ynskjer å ha eigen tenestetelefon, kjøper fellesrådet inn telefon som berre blir brukt i arbeidet og ikkje til privat bruk.
3. Dersom det er ynskjeleg med tenestetelefon som også blir nytta privat, må det søkjast kyrkjeverja om ei slik ordning.
4. Utbetaling av godtgjering for telefon er frå 1. februar 2024.

Å**l kyrkjelege fellesråd i møte 03.12.2024**

**VEDTAK:**

1. Det blir innført dekking av telefonutgifter til dei tilsette som brukar privat mobil i arbeidet med kr 300 kr i månaden for full stilling. Summen blir justert etter stillingsprosent.
2. For dei som ynskjer å ha eigen tenestetelefon, kjøper fellesrådet inn telefon som berre blir brukt i arbeidet og ikkje til privat bruk.
3. Dersom det er ynskjeleg med tenestetelefon som også blir nytta privat, må det søkjast kyrkjeverja om ei slik ordning.
4. Utbetaling av godtgjering for telefon er frå 1. februar 2024.

**FR -sak 46/24: SLUTTREKNESKAP NAMNA MINNELUND ÅL KYRKJEGARD**

**Saksdokument:**

1. Rekneskapsrapport namna minnelund per 28.11.2024

Dokument 1 ligg som vedlegg

**Saksframlegg:**

Arbeidet med namna minnelund er ferdig og det er alt sett ned 4 urner på minnelunden. Skinner og namneplater er ikkje på plass ennå, men utgifter til dette vil bli dekka over driftsbudsjettet. Investeringsrekneskapen for minnelunden kan derfor avsluttast.

Utgifter i prosjektet har gått over 3 år. Det vart innvilga 1 000 000 kr frå kommunen i 2022 og ei ekstra løyving på 118 000 kr i 2024. Det har kome på nokon utgifter etter siste løyving. Dette har ført til at det fortsatt er 86 937,47 kr det ikkje er dekning for i prosjektet.

**Økonomi:**

Under føresetnad av at fellesrådet vedtek å overføre restmidlar frå omlegging av tak på kontorbygget til eit ubunde investeringsfond (FR-sak 42/24), kan udekka beløp på namna minnelund på Ål kyrkjegard, dekkast med midlar frå dette fondet. Rest på ubunde investeringsfond vil då vera 73 735 kr.

**Konsekvensar for barn og unge:**

Ingen

**Konsekvensar for miljø:**

Ingen

**Drøfting:**

Udekt beløp må dekkast frå ein plass og etter som det finns restmidlar på andre prosjekt som er ferdigstilt, vil det vera naturleg å dekke dette beløpet frå ein slik pott.

**Framlegg til vedtak:**

Prosjekt 13 Alternativt gravfelt/namna minnelund blir avslutta og udekt beløp på 86 937,47 kr blir dekka frå ubunde investeringsfond.

Å**l kyrkjelege fellesråd i møte 03.12.2024**

**VEDTAK:**

Prosjekt 13 Alternativt gravfelt/namna minnelund blir avslutta og udekt beløp på 86 937,47 kr blir dekka frå ubunde investeringsfond.

**FR- sak 47/24: ORIENTERINGAR**

* **Elektrisk lys i kyrkjer og kyrkjestugu**

Både i kyrkjestugu og i Ål kyrkje er det nå håplaust å få tak i lyspærer som passar. Desse produkta er gått ut og det må installerast ny belysning med led-pærer. Det er ynskje om å bruke ein lysdesigner til å foreslå ny belysning og koma med eit kostnadsoverslag.

* **Ombygging i kontorfløya**

Det blir gjort nokon endringar på kontora slik at dei to sekretærane bruker same kontor og det vil bli laga ei ekspedisjonsluke i veggen inn til dette kontoret. På denne måten får vi frigjort eit kontor til som det er behov for på nyåret.

* **Økonomi plan – meir detaljert**

Det har kome ynskje frå kommunen om at investeringsprosjekta blir splitta meir opp enn til nå og at det blir laga ei ny prioritering. Tilstandsrapportane må gåast gjennom ei runde til og det må sjåast på om kva som er mest naudsynt å få gjort før jubilea i 2030.

**Frå handsaminga:**

Det må sjekkast om det er mogleg å få Enøk tilskot til utskifting av lamper i Ål kyrkje og i kyrkjestugu.

Å**l kyrkjelege fellesråd i møte 03.12.2024**

**VEDTAK:**

Sakene teke til orientering.